**Nagycsány Község Önkormányzata Képviselő-testülete**

**2/2017.(II.17.) rendelete**

**a települési támogatásokról szóló 4/2015.(II.27.) rendelete**

**módosításáról**

Nagycsány Község Önkormányzata Képviselő-testülete Magyarország Alaptörvénye 32. cikk (1) bekezdés a) pontjában meghatározott feladatkörében eljárva, a szociális igazgatásról és ellátásokról szóló 1993. évi III. törvény 25. § (3) bekezdés b) pontjában foglalt felhatalmazás alapján a települési támogatásokról szóló 4/2015.(II.27.) rendeletét – a továbbiakban Ör. – a következők szerint módosítja:

**1.§**

(1) Ör. 7.§-a a következő, h) ponttal egészül ki:

„g) helyi közszolgáltatások díjának átvállalása.”

(2) Ör. 8. § (1) bekezdése a következőképpen módosul:

„(1) Települési létfenntartási támogatásra jogosult az a személy, aki önmaga illetve családja létfenntartásáról más módon nem tud gondoskodni és akinek a családjában az egy főre jutó jövedelem az öregségi nyugdíj mindenkori legkisebb összegének a 300 %-át nem haladja meg.”

(3) Ör. 9. § (2) bekezdése a következőképpen módosul:

„ (2) Az egy alkalommal megállapított eseti települési létfenntartási támogatás maximális összege 15.000 Ft.”

(4) Ör. 18.§ (5) bekezdése a következőképpen módosul:

„(5) Az egy alkalommal megállapított eseti települési gyermeknevelési támogatás maximális összege gyermekenként 20.000 Ft.”

(5) Ör. 18/A. § (2) bekezdése a következőképpen módosul:

„(2) A támogatás évente 2 alkalommal állapítható meg.”

**2. §**

Ör. a következő 18/B. §-al egészül ki:

„Helyi közszolgáltatások díjának átvállalása

18/B § (1) A helyi közszolgáltatások díjának átvállalása során a 8-9. §-ban megállapított jogosultsági feltételeket kell alkalmazni.

(2) A helyi közszolgáltatási díj összegét a közszolgáltató által kibocsátott számlával kell igazolni.

(3) Helyi közszolgáltatás díjának átvállalásaként legfeljebb a közszolgáltató által kibocsátott számlán lévő összeg kerülhet megállapításra.

(4) A helyi közszolgáltatási díj átvállalásáról az önkormányzat képviselő-testületének felhatalmazása alapján átruházott hatáskörben a polgármester dönt.”

**3.§**

Az önkormányzat rendelete a kihirdetés napján lép hatályba.

Nagycsány, 2017. február 16.

jegyző polgármester

Záradék:

A rendeletet a mai napon kihirdettem.

Nagycsány, 2017. február hó 17. nap

jegyző